**ՀԻՄՆԱՎՈՐՈՒՄ**

**«ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Կարգավորման ենթակա ոլորտի կամ խնդրի սահմանումը, առկա իրավիճակը, անհրաժեշտությունը**.

Հաշվի առնելով այն հանգամանքը, որ Հայաստանի Հանրապետության արտակարգ իրավիճակների նախարարության փրկարար ծառայության տրանսպորտային միջոցների 70%-ը հնամաշ են, որոնց կազմում գտնվող բարձր անցողունակության մեքենաների թիվը բավարար չէ դժվար անցանելի վայրերում փրկարարական աշխատանքներ իրականացնելու համար՝ անհրաժեշտություն է առաջացել «Սեյսմիկ պաշտպանության տարածքային ծառայության» պետական ոչ առևտրային կազմակերպության հաշվեկշռում գտնվող «Ֆորդ Էկոլայն» մակնիշի 110vv01 և «Գազ 66» մակնիշի 094vv01 պետհամարանիշի ավտոմեքենաներն ամրակցել Հայաստանի Հանրապետության արտակարգ իրավիճակների նախարարությանը, իսկ Հայաստանի Հանրապետության արտակարգ իրավիճակների նախարարության հաշվեկշռում գտնվող «Վազ 2121» մակնիշի 312vv01 պետհամարանիշի ավտոմեքենան ամրակցել «Սեյսմիկ պաշտպանության տարածքային ծառայության» պետական ոչ առևտրային կազմակերպությանը,

**2. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Արտակարգ իրավիճակների նախարարության կողմից:

**3. Կարգավորման նպատակները, ակնկալվող արդյունքը**

Սույն նախագծի ընդունման նպատակը և ակնկալվող արդյունքը Հայաստանի Հանրապետության արտակարգ իրավիճակների նախարարության փրկարար ծառայության կողմից իրականացվող փրկարարական, վթարային փրկարարական, հրդեհաշիջման և անհետաձգելի, վթարավերականգնողական աշխատանքների արդյունավետ կազմակերպումն է:

**4.Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․**

Սույն նախագծի ընդունումը բխում է Հայաստանի ռազմավարակուն 2050-ի 2-րդ գործողության (Պաշտպանված Հայաստան) 2․4 կետից (Բնածին, տեխնածին և մարդածին աղետներին դիմակայելու բարձր պատրաստվածություն), որով ակնկալվում է ավելի բարձր պատրաստվածությամբ դիմակայել բնածին, տեխնածին և մարդածին աղետներին: Արտակարգ իրավիճակների նախարարությունն փրկարարական տեխնիկայով և գույքով, բարձր պատրաստականություն ունեցող քաղաքացիական պաշտպանության միջոցներով՝ առավել դյուրին կդարձնի արտակարգ իրավիճակների կանխման և հետևանքների վերացման միջոցառումների կազմակերպումն ու համակարգումը:

**5.**Սույն որոշման ընդունման կապակցությամբ Հայաստանի Հանրապետության գործող իրավական ակտերում փոփոխություններ և/կամ լրացումներ կատարելու, ինչպես նաև նոր իրավական ակտերի ընդունման անհրաժեշտություն չի առաջանում:

**6.** Սույն որոշման ընդունման դեպքում պետական բյուջեում ծախսերի և եկամուտների էական ավելացում կամ նվազեցում չի առաջանում: